Ministarstvo znanosti i obrazovanja objavilo je 19. prosinca 2019. suglasnost školskim ustanovama kojima je osnivač Primorsko-goranska županija, za produljenje nastavne godine i odstupanje od rokova utvrđenih Odlukom vezano uz trajanje odmora učenika osnovnoškolskih i srednjoškolskih ustanova u Primorsko-goranskoj županiji u školskoj godini 2019./2020.

MZO je suglasno s prijedlogom nadoknade nastavnih dana prema kojem se mijenja kalendar rada škole:

* Zimski odmor počinje 24. prosinca 2019. godine i traje do 3. siječnja 2020. godine, s tim da nastava započinje 7. siječnja 2020. godine;
* Proljetni odmor za učenike počinje 10. travnja 2020. i traje do 13. travnja 2020. godine, s tim da nastava počinje 14. travnja 2020.
* Nastavna godina završava 19. lipnja.

Iz navedenog je vidljivo da će ponedjeljak, 23. 12. 2019. biti nastavni dan prema redovitoj satnici za ponedjeljak, a raditi će i produženi boravak. Učenici će dobiti sve obroke na koje su pretplaćeni.

7. siječnja 2020. u utorak, održat će se nastava prema redovnoj satnici za utorak, a u tom prvom tjednu praznika i subota (11.01.2020.) će biti radna (radit će se prema satnici za ponedjeljak). To je druga i ujedno posljednja subota u ovoj školskoj godini u kojoj će se nadoknađivati nastava. Produženi boravak neće raditi u subotu, 11.01.2020., ostale dane nadoknade radi normalno.

12. 06.2020, petak nakon Tijelova, biti će radni i nastavni dan.

Nastavna godina neće završiti u srijedu, 17.06.2020., već u petak, 19.06.2020.